Louis Veuillot

**Louis Veuillot** (1813–1883) var en fransk klerikal publisist som bidro til å fremme katolsk ultramontanisme og førte innbitte polemikk for å forsvare dine synspunkter.

## Liv og virke
Louis Veuillot kom fra ganske fattige får, og måtte skaffe seg utdannelse på egen hånd. Han begynte ved 19 års alder å skrive i aviser og pådro seg ved sin heftige polemikk flere dueller. Trass i svak utdannelse fant han ansettelse ved et advokatkontor, og ble sendt i 1830 for å arvbeide for en avis i Rouen, og deretter til Périgueux.

Han var i unge år en lettsindig skeptiker, til han ved et besøk i Roma i 1838 under den stille uke tok så sterke inntrykk av de praktfulle religiøse seremoniene at han omvendte seg til troende katolikk og fra denne stund viet seg til det pavelige hierarkis forsvar.

Til å begynne med skrev han oppbyggelsesbøker, religiøse romaner, og til og med salmer.

Han var byråsjef i det franske inneriksministerium i Paris 1842–1843 og deretter (1843–1883) medarbeider i avisen *Univers religieux*, som han gav sitt preg og hvis hovedredaktør han ble i 1848. Med kraft og talent, men med hensynsløshet og lidenskap, førte han der krig på liv og død mot den fri undervisning og moderne vitenskap. Avisen ble inndratt i 1860, på grunn av dens holdning mot Napoleon IIIs italienske politikk, men ble på nytt utgitt fra 1867 av Veuillot i den samme ånd.

Matthew Arnold sa om ham:

*M. Louis Veuillot is a polemic worthy of the golden age of polemics. He is singly devoted to ultramontanism; he lives on a small fixed salary from the proprietors of the *Univers;* he is a man of the purest and simplest domestic life; he is poor, and has a large family, but he has refused all offers of place and salary from the government, and maintains his entire independence*.

Ved Første Vatikankonsil 1869–1870 var Veuillot med i Roma og bidro ved sin opinionsdannelse til å få det gallikansk sinnede franske presteskap til å aksepterere ufeilbarlighetsdogmet. Veuillots innsatser ble alltid varmt skattet av pave Pius IX og jesuittene.

Blant hans arbeider er *Rome et Lorette* (med selvbiografisk innledning, 1841; 11. opplag 1864), *Les libres penseurs* (1848, flere opplag), *Le parfum de Rome* (1861, flere opplag) og *Les odeurs de Paris* (1866). Veuillot utga selv sine *Mélanges religieux, historiques, politiques et littéraires* (18 bind, 1857–1876); hans *Correspondance* utkom i syv bind 1883–1892.

Veuillot var innett antijødisk. Så tidlig som i 1840-årene skrev han artikler i *L'Univers* som fremstilte jøder som fremmede vagabonder, rettet blodanklagen mot dem, og hevdet at Talmud bød jødene å hate alle kristne.

Louis Veulliot anses å ha stått modell for hovedpersonen i Émile Augiers satiriske komedie *Le fils de Giboyer*.

Louis Veuillots bror, Eugène Veuillot, bestefar til kardinal Pierre Veuillot (1913–1968), som levde tett på Louis og delte hans liv, arbeid og kamper med ham, var også selv en polemiker og frem til sin død i en alder av 87 år i 1905, fortsatte han å publisere *L'Univers*; han fortalte i fire bind om sin brors karriere og liv.

## Galleri

Louis Veuillot, by André Gil.jpg|Karikatur av Louis Veuillot, av André Gil, fra *La Lune,* 21. april 1867.
Portrait of Louis Veuillot.jpg|Portrett av Louis Veuillot, udatert
Louis Veuillot.jpg|Bilde ved Nadar, 1850-årene.
L. Veuillot.jpg|Portrett av Louis Veuillot, udatert
La Petite Lune - 37.jpg|«Masque pour Mardi-Gras.» Karikatur av Louis Veuillot, *La Petite Lune,* No. 37, 1878–1879.
La Petite Lune - 02.jpg|«Pâquerette.» Karikatur av Louis Veuillot, *La Petite Lune,* No. 2, 1878–1879.
Caricature of Louis Veuillot.jpg|«Les Hommes D'Église.» Karikatur av Louis Veuillot, av Faustin Betbeder, 1870–1871.
Louis Veuillot 2.jpg|Bilde av Louis Veuillot, 1870-årene.
Louis Veuillot, by Nadar.jpg|Bilder av Louis Veuillot, av Nadar, 1856.
Les deux aveugles.jpg|«Les Deux Aveugles» (Vermorel og Veuillot), av Claude Guillaumin, *La Rue,* 26. oktober 1867.
Centenary of Louis Veuillot.jpg|Hundreårsminne av Louis Veuillots fødslel, 5. oktober 1913.
Veuillot's House.jpg|Louis Veuillots fødested, i Boynes, Loiret, udatert
Veuillot's Tombstone.jpg|Veuillots gravstein, Montparnasse kirkegård, udatert
Louis Veuillot and his Family.jpg|Veuillot, hans to døtre Agnès og Marie, og hans søster Élise, 1858.
Veuillot's Wife and Daughters.jpg|Louis Veuillots hustru og søtre, udatert.
Veuillot's Monument.jpg|Monument i kirken Voeu National, i Montmartre.


## Referanser


## Kilder
* 

## Eksterne lenker
*